บลจ.ทิสโก้ปลื้มนักลงทุนชอบกอง “TBRAND”
บลจ.ทิสโก้ปลื้มนักลงทุนชอบกอง “TBRAND” พร้อมเดินหน้าช่วยสังคมผ่านโครงการ “Fighting Cancer”
14 ก.พ. 2565

นายสาห์รัช ชัฏสุวรรณ ผู้อำนวยการสายการตลาดและที่ปรึกษาการลงทุน บริษัทหลักทรัพย์จัดการกองทุน ทิสโก้ จำกัด เปิดเผยว่า หลังจากที่ บลจ.ทิสโก้ เปิดเสนอขาย IPO กองทุนเปิด ทิสโก้ World Brands (TBRAND) ความเสี่ยงระดับ 6 (เสี่ยงสูง) เน้นลงทุนในบริษัทที่เป็นเจ้าของเครื่องหมายการค้า (Brand) ชั้นนำในตลาดและมีคุณค่าเหนือระดับไปเมื่อวันที่ 1-9 กุมภาพันธ์ 2565 ที่ผ่านมานั้นลูกค้าให้การตอบรับที่ดี และมียอดซื้อเข้ามาอย่างต่อเนื่อง เพราะมั่นใจว่าธุรกิจที่มีแบรนด์แข็งแกร่งยังคงมีศักยภาพในการดำเนินธุรกิจที่โดดเด่น มีงบการเงินที่แข็งแกร่ง และมีผลประกอบการทั้งในแง่รายได้และกำไรเติบโตดีอย่างสม่ำเสมอแม้ธนาคารกลางสหรัฐอเมริกา (Fed) เดินหน้านโยบายการเงินเข้มงวด อีกทั้งธุรกิจที่มีแบรนด์แข็งแกร่งมักจะมีอำนาจในการกำหนดราคาสินค้าทำให้สามารถต่อสู้กับปัญหาอัตราเงินเฟ้อได้ ซึ่งกองทุน TBRAND เปิดให้ผู้ที่สนใจซื้อขายอีกครั้งตั้งแต่วันที่ 14 กุมภาพันธ์ 2565 เป็นต้นไปสำหรับรายละเอียดกองทุน TBRAND นั้นจะเน้นลงทุนในบริษัทที่เป็นเจ้าของเครื่องหมายการค้า (Brand) ชั้นนำทั่วโลก บริษัทที่นำเสนอผลิตภัณฑ์และการบริการที่มีชื่อเสียง มีคุณภาพสูงและให้ความหรูหรา หรือบริษัทที่มีรายได้ส่วนใหญ่จากการโฆษณาประชาสัมพันธ์ การจัดหาสินค้าและบริการ การผลิตสินค้าและบริการ หรือการจัดหาเงินทุนที่เกี่ยวข้องกับเครื่องหมายการค้า (Brand) ผ่านหน่วยลงทุนของกองทุน LO Funds - World Brands ชนิดหน่วยลงทุน Syst. NAV Hdg, (USD) N (กองทุนหลัก) บริหารและจัดการโดย Lombard Odier Funds (Europe) S.A.นายสาห์รัช กล่าวว่า ด้านจุดเด่นของกองทุน TBRAND คือการกระจายการลงทุนไปยังหลากหลายกลุ่มอุตสาหกรรม เช่น กลุ่มสินค้าอุปโภคบริโภค กลุ่มสินค้าฟุ่มเฟือย กลุ่มการเงิน กลุ่มเทคโนโลยี เป็นต้น อีกทั้งยังผสมผสานระหว่างหุ้นคุณค่า หุ้นเติบโต และหุ้นดิจิทัลไว้ด้วยกันทั้งหุ้นแบรนด์ชั้นนำระดับโลก (Global Brand) ที่มีรายได้และกำไรเติบโตอย่างต่อเนื่อง มีงบการเงินที่แข็งแกร่งและครองส่วนแบ่งการตลาดในระดับสูง เช่น Hermes, Nestle และ Ferrari เป็นต้นนอกจากนี้ กองทุนหลักยังลงทุนในบริษัทเจ้าของแบรนด์สินค้าซึ่งเป็นที่รู้จักในกลุ่มผู้บริโภคในระดับหนึ่ง (Upcoming Brand) โดยธุรกิจกลุ่มนี้จัดเป็นหุ้นเติบโต มีโอกาสสร้างรายได้และกำไรเพิ่มขึ้นแบบก้าวกระโดด และกำลังกินส่วนแบ่งทางการตลาดจากแบรนด์ขนาดใหญ่ เช่น PROYA ผู้นำแบรนด์เครื่องสำอางและผลิตภัณฑ์ดูแลผิวสัญชาติจีน และเพื่อให้ผลตอบแทนเติบโตไปตามเมกะเทรนด์ของโลกยังลงทุนในบริษัทที่ดำเนินธุรกิจเกี่ยวข้องกับดิจิทัล (Digital Brand) รวมถึงหุ้นที่เกี่ยวข้องกับเมตาเวิร์สด้วย เช่น Adobe และ Microsoft เป็นต้น บลจ.ทิสโก้ยังคงเดินหน้านำเสนอกองทุนรวมที่มีนโยบายการลงทุนในธุรกิจที่มีศักยภาพการเติบโต เพื่อเพิ่มโอกาสสร้างผลตอบแทนให้ลูกค้าควบคู่ไปกับการดูแลสังคมผ่านโครงการ Fighting Cancer 2022 ด้วยการนำค่าธรรมเนียมจากการขายกองทุนรวมผ่านกลุ่มทิสโก้บางส่วนไปสนับสนุนงานวิจัยและพัฒนานวัตกรรมการรักษามะเร็งของหน่วยงานต่างๆ โดยสถาบันการแพทย์ไทยให้ก้าวหน้าขึ้น ซึ่งกองทุน TBRAND ก็ถือเป็นหนึ่งในนั้นเช่นกัน